stanford-oval/wikipedia huggingface dataset:
Stephen Sommier

Stefano Sommier
Stephen Sommier (20. toukokuuta 1848 Firenze – 3. tammikuuta 1922 Firenze, Italia) oli italialainen kansatieteilijä ja luonnontutkija, sukutaustaltaan ranskalainen. Hän matkusteli 1878–1879 Norjassa ja Lapissa, 1885 Länsi-Siperiassa (etupäässä Obin alajuoksulla) ja 1887 Uralin seuduilla, Volgan yläjuoksulla ja Kaspianmeren ympäristössä. Hänen julkaisuistaan useat koskettelevat suomensukuisia kansoja.
Teokset (valikoima)

Viaggio in Norvegia ed in Lapponia (1881)
Un’ estate in Siberia fra Ostiacchi. Samoiedi, Siriéni, Tartari, Kirghisi e Baskiri (1885)
Prima ascensione invernale af Capo Nord e ritorno attraverso la Lapponia e la Finlandia (1886)
Due comunicazioni fatte alla Società d’antropologia sui Lapponi e sui Finlandesi settentrionali (1886),
Un viaggio d’inverno in Lapponia (1887)
Siriéni, Ostiacchi e Samoiedi dell’Ob (1887)
Note di viaggio: I. Esposizione Uralo Siberiana di Ekaterinenburg; II. Mordva. Popolazione di Astrakan Kalmucchi (1887)
Aiheesta muualla

Kuvia tai muita tiedostoja aiheesta Stephen Sommier Wikimedia Commonsissa
SuicideGirls

| SuicideGirls |
| --- | --- |

Verkkosivusto:  suicidegirls.com
Kaupallinen:  Kyllä
Tyyppi:  softcore pin-up
Rekisteröinti:  Kyllä
Omistaja:  Sean Suhl, Selena Mooney
Avattu:  3. syyskuuta 2001
Nykyinen tila:  Aktiivinen
SuicideGirls on verkkosivusto ja -yhteisö, jonka aiheena ovat pin-up-valokuvaus ja alternative-henkiset mallit, joita kutsutaan nimellä Suicide Girls. Sivusto perustettiin vuonna 2001 Portlandissa, josta sen taustayhtiö muutti Los Angelesiin vuonna 2003.
SuicideGirlsin valokuvaajina ovat toimineet muun muassa näyttelijä Paget Brewster, kitaristi Dave Navarro ja laulaja Mike Doughty. Mallit esiintyvät useimmiten jonkin alakulttuurin mukaisessa tyylissä: heillä on rastoja, värjättyjä hiuksia, tatuointeja, lävistyksiä ja vartalonmuokkauksia. SuicideGirlsiä käsitteleviä lehtiartikkeleita on julkaistu Yhdysvaltain suurimmissa sanomalehdissä, ja heidän mallejaan on esiintynyt muun muassa Californication- ja C.S.I.-televisiosarjoissa.
SuicideGirls julkaisee haastatteluja, kolumneja ja reportaaseja, ja heillä on oma radio-ohjelma, jota voi kuunnella podcastina. Vuonna 2004 Probot julkaisi musiikkivideon Shake Your Blood, jolla esiintyy 66 Suicide Girliä.
Aiheesta muualla

Wikimedia Commonsissa on kuvia tai muita tiedostoja aiheesta .
Shake Your Blood – The Making of the Video Vimeo.com
Quit Playing Games (With My Heart)

| ”Quit Playing Games (With My Heart)” Backstreet Boys |
| --- | --- | --- |

Singlen tiedot
 Albumilta: Backstreet Boys
 Julkaistu: 29. lokakuuta 1996
 Formaatti: CD
 Tuottaja(t): Max Martin, Kristian Lundin
 Tyylilaji: pop, piano rock
 Kesto: 03.52
 Levy-yhtiö: Jive
Backstreet Boysin muut singlet
| ”I’ll Never Break Your Heart” 1996 | ”Quit Playing Games (With My Heart)” 1996 | ”Anywhere for You” 1997 |
"Quit Playing Games (With My Heart)" on neljäs single Backstreet Boys -poikabändin ensimmäiseltä kansainväliseltä albumilta Backstreet Boys. Se nauhoitettiin kesäkuussa 1995 Tukholmassa, Ruotsissa ja julkaistiin vuonna 1996. Kappale tavoitti listasijan #1 Sveitsissä ja Itävallassa, #2 Britannian singlelistalla, ja #7 Hollannissa. Single julkaistiin myös bändin Yhdysvaltojen debyytti albumilla ja julkaistiin ensimmäisenä singlenä vuonna 1997. Se sijoittui sijalle #2 Billboard Hot 100 -listalla.
Single ei ollut levy-yhtiön ensimmäinen valinta Yhdysvaltojen debyytille. He halusivat julkaista Mutt Langen tuottaman kappaleen "If You Want It To Be Good Girl", mutta bändi ei halunnut, väittäen kappaleen olevan yksi heidän huonoimmistaan. Jiven puheenjohtaja Barry Weiss sanoo, että ensimmäiseksi singleksi USA:n debyyttialbumille olivat myös "Anywhere for You" ja "All I Have To Give". Bändi halusi tehdä kappaleesta myös musiikkivideon, mutta levy-yhtiö kieltäytyi sanoen, että he suunnittelivat kappaletta radioon ei videolle. Kappale menestyi lopulta ilman MTV:n tukea.
Kappaleen alkuperäisessä nauhoituksessa Brian Littrell lauloi molemmat säkeistöt ja A.J. McLean "sillat". Tämä versio kappaleesta on bändi vuoden 1995 debyyttialbumilla ja vuoden 1997 USA:n debyyttilalbumilla. Nick Carterista tuli kuitenkin pian bändin suosituin jäsen, joten ennen kuin kappaletta julkaistiin singlenä, Max Martin lensi nauhoittamaan toisen säkeistön uudelleen, tällä kertaa Nickin kanssa. Tämä versio lisättiin myöhemmin yhtyeen vuoden 1995 debyyttialbumille ja sitä käytettiin radiossa sekä musiikkivideolla.
Kaikki taka-alan äänet (paitsi A.J.:n laulamat harmoniat "sillassa") ovat Brianin ja Kevin Richardsonin laulamia, jotka päättivät viimeistellä kappaleen muiden bändin jäsenten ollessa lounaalla. Kappaletta tarjottiin bändille heidän ollessa äänittämässä Tukholmassa kappalettaan "We've Got It Goin' On" kesäkuussa 1995. He hyväksyivät tarjouksen saatuaan äänitykset valmiiksi kahdessa päivässä arvellun viikon sijasta.
Kappaleesta on myös italiankielinen versio, "Non puoi lasciarmi così", jossa kaksi ensimmäistä säkeistöä laulavat Kevin ja Howie Dorough.
Kappalelista

Yhdysvallat
"Quit Playing Games (With My Heart)" (Video versio)
"Lay Down Beside Me"
Eurooppa
"Quit Playing Games (With My Heart)" (Video versio)
"Nobody But You" (Pitkä versio)
"Give Me Your Heart"
"Quit Playing Games (With My Heart)" (Akustinen versio)
Euroopan joulupainos
"Quit Playing Games (With My Heart)" (Video versio)
"Christmas Time"
"Lay Down Beside Me"
"Quit Playing Games (With My Heart)" (Akustinen versio)
Britannian
"Quit Playing Games (With My Heart)" (Video versio)
"Nobody But You" (Pitkä versio)
"Give Me Your Heart"
"Lay Down Beside Me"
Kappalelista > Japani

"Quit Playing Games (With My Heart)" (Video versio)
"Quit Playing Games (With My Heart)" (Akustinen versio)
"Anywhere for You"
"Don't Leave Me"
Yhdysvaltojen mainosvinyyli
"Quit Playing Games" (E-SMOOVE Vocal Mix)
"Quit Playing Games" (LP Versio)
"Quit Playing Games" (Jazzy Jim's Mixxshoww Slamma)
"Quit Playing Games" (Maurice Joshua Club Mix)
Remix-tuplavinyyli
"Quit Playing Games" (E-SMOOVE Generator Mix)
"Quit Playing Games" (E-SMOOVE Reactor Mix)
"Quit Playing Games" (DJ Sneak's Hardsteppin' Mongoloid Mix)
"Quit Playing Games" (LP Version)
"Quit Playing Games" (Jazzy Jim's Mixxshoww Slamma)
"Quit Playing Games" (E-SMOOVE Vocal Mix)
"Quit Playing Games" (Maurice Joshua Club Mix)
"Quit Playing Games" (E-SMOOVE Generator Beatz)
Musiikkivideo

Kappaleen musiikkivideo kuvattiin 17. lokakuuta 1996 Howard Middle School -koulussa Orlandossa, Floridassa. Kai Sehrin ohjaamassa videossa bändi tanssii ja laulaa autiolla koripallokentällä iltamyöhään. Videon puolivälissä alkaa sataa ja bändi tanssii videon jälkimmäisen puoliskon paidat auki.
Julkaisuhistoria

| Maa | Julkaisupäivä |
| --- | --- |
Eurooppa: 29. lokakuuta 1996
Yhdysvallat: 10. kesäkuuta 1997
Julkaisuhistoria > Listasijat

| Lista (1996) | Lista- sija |
| --- | --- |
Itävallan singlelista: 1
Belgian (Flanders) singlelista: 8
Belgian (Walonia) singlelista: 5
Hollannin singlelista: 7
Saksan singlelista: 1
Ruotsin singlelista: 15
Sveitsin singlelista: 1
Lista (1997): Lista- sija
Australian ARIA singlelista: 27
Irlannin singlelista: 10
Uuden-Seelannin RIANZ singlelista: 27
Norjan singlelista: 10
Britannian singlelista: 2
U.S. Billboard Hot 100: 2
U.S. Billboard Top 40 Mainstream: 1
U.S. Billboard Hot Adult Contemporary Tracks: 2
Taavetti Suo-Anttila

Taavetti Suo-Anttila  (1832 – 1878 Luumäki) oli suomalainen maanviljelijä ja valtiopäivämies.
Suo-Anttila oli talollinen, lautamies ja herastuomari  Luumäeltä, joka oli talonpoikaissäädyssä Lappeen tuomiokunnan edustaja valtiopäivillä 1867.
Taavetti Lehtinen

| Taavetti Lehtinen> Henkilötiedot |
| --- | --- |
Syntynyt: 25. kesäkuuta 1878 Mouhijärvi
Kuollut: 5. toukokuuta 1918 (39 vuotta) Tampere
Ammatti:  poliisi
David ”Taavetti” Oskar Lehtinen (25. kesäkuuta 1878 Mouhijärvi – 5. toukokuuta 1918 Tampere) oli tamperelainen poliisi ja Tampereen punakaartin etsivän osaston päällikkö Suomen sisällissodan aikana.
Hän osallistui Tampereen taisteluun, jossa joutui vangiksi. Lehtinen tuomittiin kuolemaan ja teloitettiin Kalevankankaan vankileirillä.
Super Troopers

| Super Troopers |
| --- | --- |

Ohjaaja:  Jay Chandrasekhar
Käsikirjoittaja:   Jay Chandrasekhar  Kevin Heffernan 
Tuottaja:  Richard Perello
Säveltäjä:  38 Special
Leikkaaja:  Jay Chandrasekhar
Pääosat:   Jay Chandrasekhar  Erik Stolhanske  Steve Lemme  Kevin Heffernan  Paul Soter  Marisa Coughlan 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  Fox Searchlight Pictures Netflix Disney+
Ensi-ilta:  2001
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Super Troopers on vuonna 2001 tehty komediaelokuva. Elokuvan on ohjannut Jay Chandrasekhar.
Elokuva kertoo maantiepoliisijoukkiosta nimeltä "Super Troopers". Mutta pian he saavatkin tietää että maantiepoliisi toiminta ollaan lakkauttamassa. Epätoivoon vaipuneina he saavat tietää että lähistöltä on löytynyt nuoren naisen ruumis. Pian tämän jälkeen Super Troopersit tekevät suuren huumelöydön ja tutkiessaan juttua he huomaavat että murhalla ja huumelöydöllä onkin jotain yhteistä.
Näyttelijät

| 0 | 1 | 2 |
| --- | --- | --- |
|  Jay Chandrasekhar  | … |  Arcot Ramathorn   |
|  Erik Stolhanske  | … |  Robert Roto   |
|  Steve Lemme  | … |  MacIntyre Womack   |
|  Kevin Heffernan  | … |  Rodney Farva   |
|  Paul Soter  | … |  Jeff Foster   |
|  Marisa Coughlan  | … |  Ursula Hanson   |
Sociálnodemokratická strana Slovenska

Sociálnodemokratická strana Slovenska (SDSS) oli Slovakiassa vuosina 1990–2003 toiminut sosiaalidemokraattinen puolue.
Puolue perustettiin samettivallankumouksen jälkeen tammikuussa 1990 jatkamaan Unkarin (kuningaskunnan) slovakkien sosiaalidemokraattisen puolueen toimintaa.
Vuoden 1992 vaaleissa puolue sai viisi paikkaa Tšekkoslovakian ylähuoneeseen. Ansiona tähän pidettiin puoluetta johtaneen Alexander Dubčekin asettumista ehdolle.
Vuosina 1994–1997 SDSS oli mukana Spoločná voľba -vaalilistalla SDĽ:n, maanviljelijöiden puolueen ja vihreiden kanssa, joka sai noin 10 % äänistä. Puolue ei ottanut osaa hallitukseen. Vuonna 1997 SDĽ asettui Vladimír Mečiarin hallituksen tueksi, jolloin SDSS siirtyi Slovenská demokratická koalícia -ryhmittymään, joka voitti parlamenttivaalit 1998.
Vuonna 2003 SDSS sopi SMERin kanssa laajasta yhteistyöstä ja puolueet yhdistyivät 1. tammikuuta 2005.
Syksyn sävel -retro

| Syksyn sävel -retro |
| --- | --- |
Kestoaika:  60
Alkuperämaa:  Suomi
Verkko:  MTV3
Esitetty:  1.9.2012 – 15.12.2012
Tuotantokausia:  1
Tuotanto
Tuottaja(t):  Tanja Huutonen
Vastaava(t) tuottaja(t):  Sari Valtanen
Ohjaaja(t):  Tanja Huutonen
Käsikirjoittaja(t):  Tanja Huutonen
Leikkaaja(t):  Maj Lundel
Syksyn sävel -retro on vuonna 2012 MTV3-kanavalla esitetty suomalainen musiikkiviihde ohjelma. Ohjelman juonsi Tanja Huutonen. Sarja esitettiin uusintana vuonna 2013.
Taipaleen koulu

Taipaleen koulu voi tarkoittaa muun muassa seuraavia oppilaitoksia:
Taipaleen koulu, entinen koulu Humppilassa
Taipaleen koulu, koulu Kiteessä
Taipaleen koulu, koulu Perhossa
Taipaleen koulu, entinen koulu Pudasjärvellä
Taipaleen koulu, koulu Rovaniemellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taipaleen koulu”, voi hakea sivunnimihaulla, laajalla sivunnimihaulla tai tekstihaulla.
Spink

Spink voi tarkoittaa seuraavia:
Paikkoja

Spink, kylä Laoisin kreivikunnassa Irlannissa
Spink County, Yhdysvaltain piirikunta
Henkilöitä

Bob Spink (s. 1948), brittiläinen poliitikko
Jimmy Spink (1890–1943), englantilainen jalkapalloilija
Nigel Spink (s. 1958), englantilainen jalkapalloilija
Solomon L. Spink (1831–1881), yhdysvaltalainen juristi
Tylor Spink (s. 1992), kanadalainen jääkiekkoilija
Tyson Spink (s. 1992), kanadalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spink”, voi hakea sivunnimihaulla, laajalla sivunnimihaulla tai tekstihaulla.
Spinelli

| Spinelli |
| --- | --- |
 Kaksi spinelliä 4.13ct ja 1.83ct
Luokka:  oksidimineraalit
Kemialliset ominaisuudet
Kemiallinen kaava:  MgAl2O4
Fysikaaliset ominaisuudet
Väri:  punainen, vaaleanpunainen, violetti, sininen, ruskea, väritön, vihreä, keltainen tai musta
Kidejärjestelmä:  kuutiollinen
Kovuus Mohsin asteikolla:  8
Ominaispaino:  3,58–3,62
Tiheys:  3,58–4,06
Aiheesta muualla
  Spinelli Commonsissa 
Spinelli on spinelliryhmään kuuluva mineraali, jonka kemiallinen koostumus on MgAl2O4. Sen kovuus Mohsin asteikolla on 8 ja ominaispaino 3,58–3,62 sekä tiheys 3,58–4,06. Spinellin kidejärjestelmä on kuutiollinen. Spinellikiteet ovat tavallisimmin oktaedrin muotoisia, ja ne muodostavat toisinaan kaksosia. Spinelliä tavataan punaisena, vaaleanpunaisena, violettina, sinisenä, ruskeana, värittömänä, vihreänä, keltaisena ja mustana. Läpinäkyvänä spinelli on jalokivi. Spinelli-nimi tulee latinan kielen sanasta spina (oka, piikki), joka viittaa kiteen muotoon. Spinellin nimi voi viitata myös kreikan kielen sanaan σπινθήρας (spinthiras), joka tarkoittaa kipinää ja viittaa punaisen spinellin tulenhehkuiseen väriin.
Punainen spinelli, joka on korukäytössä spinellin värimuunnoksista suosituin, muistuttaa erehdyttävästi rubiinia, mutta on astetta pehmeämpi. Hiottujen kivien kohdalla, kun naarmutuskovuustesti ei ole mahdollinen, tarvitaan gemmologin tutkimusta erottamaan kivet toisistaan. Monet kruununjalokivet, kuten Baijerin kuninkaan kruunun kivet ja kuuluisa Black Prince's Ruby Englannin kuninkaan kruunussa on myöhemmin tunnistettu spinelleiksi. Spinelli erotettiin omaksi mineraalikseen 1700-luvulla.
Esiintyminen

Spinelliä esiintyy lähinnä magmakivissä ja marmoreissa. Kiteet ovat pääosin pieniä; Lontoon Luonnontieteellisessä museossa on 500 karaatin spinellikide, ja Black Prince's Ruby on noin 170 karaatin painoinen. Kestävänä ja painavana mineraalina spinellikiteet rikastuvat isäntäkiven rapauduttua jalokiviuvaan, esimerkiksi jokien pohjiin. Spinelliä ja korundia löydetään usein samoista esiintymistä, sillä ne molemmat tarvitsevat syntyäkseen alumiinioksidin läsnäolon ja koska mineraalit ovat kestävyydeltään ja ominaispainoltaan samaa luokkaa. Tunnetuimmat spinelliesiintymät ovat Sri Lankan jalokivisoraesiintymät sekä Myanmarin ja Thaimaan kalkkikivet. Mustaa tai tummanvihreää epäjaloa spinelliä kutsutaan usein pleonastiksi (aikaisemmin myös ceyloniitiksi), ja se on varsin tavallinen mineraali kivilajeissa, joista eräissä päämineraalina. Keltaista spinelliä kutsutaan toisinaan rubiselliksi.
Spinelliä saattaa muodostua liekkiatomiabsorptiospektrometrissä, kun määritellään magnesiumia näytematriisista, joka sisältää alumiinia. Syntynyt yhdiste vaikeuttaa näytteen analysointia.
Aiheesta muualla

Mindat: Spinel (englanniksi)
Webmineral: Spinel Mineral Data (englanniksi)
Skeeter Davis Sings The End of the World

| Skeeter Davis Sings The End of the World Skeeter Davis |
| --- | --- | --- |

Studioalbumin tiedot
 Julkaistu: maaliskuu 1963, RCA Studios, Nashville, Tennessee
 Tuottaja(t): Anita Kerr, Chet Atkins
 Tyylilaji: pop, folk, country
 Kesto: 29.21
 Levy-yhtiö: RCA Victor
Skeeter Davisin muut julkaisut
| Here’s the Answer 1961 | Skeeter Davis Sings The End of the World 1963 | Let Me Get Close To You 1964 |
Singlet albumilta Skeeter Davis Sings The End of the World
 ”The End of the World” Julkaistu: lokakuu 1962
Skeeter Davis Sings The End of the World on yhdysvaltalaisen countrylaulajan Skeeter Davisin neljäs studioalbumi. Albumi julkaistiin RCA Victorilla maaliskuussa 1963. Se sisältää hittisinglen ”The End of the World”, joka sijoittui 2. sijalle Billboard Hot 100 -musiikkilistalla.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The End of the World | 2.33 |  |  |  |  |  |  |  |
| 2. | Silver Threads and Golden Needles | 2.10 |  |  |  |  |  |  |  |
| 3. | Mine Is a Lonely Life | 2.13 |  |  |  |  |  |  |  |
| 4. | Once Upon a Time | 2.15 |  |  |  |  |  |  |  |
| 5. | Why I’m Walkin’ | 2.45 |  |  |  |  |  |  |  |
| 6. | Don’t Let Me Cross Over | 2.40 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 7. | My Coloring Book | 2.13 |  |  |  |  |  |  |  |
| 8. | (I Want to Go) Where Nobody Knows Me | 3.27 |  |  |  |  |  |  |  |
| 9. | Keep Your Hands Off My Baby | 2.03 |  |  |  |  |  |  |  |
| 10. | Something Precious | 2.09 |  |  |  |  |  |  |  |
| 11. | Longing to Hold You Again | 2.15 |  |  |  |  |  |  |  |
| 12. | He Called Me Baby | 2.38 |  |  |  |  |  |  |  |
Henkilöstö

Skeeter Davis – laulu
Anita Kerr – tuottaja
Chet Atkins – tuottaja
Arvostelut

AllMusic:
Sortavalan kreivikunta

Sortavalan kreivikunta oli 1651–1680 Käkisalmen läänissä ollut kreivikunta, joka käsitti Sortavalan kaupungin ja osa Sortavalan pogostaa. Sen sai vuonna 1651 lahjoituksena Gustaf Adam Banér isänsä, marsalkka Johan Banérin ansioista ja kreivikunta peruutettiin 1681.
Sotilastulkki

Sotilastulkki on sotilas, joka tulkkaa tai kääntää kielestä toiseen. Sotilastulkki palvelee sotilaallisessa organisaatiossa ja käyttää sotilasarvoa, univormua ja kantaa avoimesti asetta. Sotilastulkin ensisijainen tehtävä on edesauttaa sotilaallisia operaatioita tulkkaamalla ja kääntämällä, mutta sotilastulkeille voidaan määrätä myös muita tehtäviä, kuten esimerkiksi tiedon hankinta tai muiden sotilaiden koulutus. Sotilaallisissa organisaatioissa palvelee tulkkeja ja kääntäjiä myös siviilin asemassa, mutta heitä ei katsota sotilastulkeiksi.
Sotilastulkit Suomessa

Suomessa ei järjestetä sotilaille erikseen tulkki- tai kääntäjäkoulutusta. Puolustusvoimien palkatun henkilöstön kielikoulutuksesta ja Puolustusvoimien tarvitsemista kielipalveluista vastaa Maanpuolustuskorkeakoulun kielikeskus. Vieraita kieliä sujuvasti osaavat ammattisotilaat tai reserviläiset voivat palvelustehtäviinsä liittyen joutua tulkkaamaan tai kääntämään kielestä toiseen, jolloin heidän voidaan katsoa tilapäisesti toimivan sotilastulkin tehtävässä. Puolustusvoimissa ei kuitenkaan palvele henkilöitä sotilastulkin tehtävässä.
Sotilastulkit Suomessa > Toinen maailmansota

Toisessa maailmansodassa sotilastulkkeja palveli Suomessa runsaasti. Tulkkien tärkein tehtävä oli avustaa sotavankien kuulustelussa. Tulkkeja palveli sotavankileirien lisäksi myös rintamalla, sillä sotavankien kuulustelut tuli aloittaa jo kiinniottotilanteessa. Yleisin tulkattava kieli oli venäjä, mutta myös saksan tulkkeja tarvittiin erityisesti Pohjois-Suomessa yhteistoimintaan saksalaisten joukkojen kanssa vuodem 1941 kesästä aina vuoden 1944 syksyyn saakka.
Sotavankien kuulusteluissa sotilastulkin tehtävissä palveli mm. rintamalla venäjänkielentaitoisia rivimiehiä ja esikunnissa tiedustelu-upseereita. Joskus kuulustelijana toimi venäjänkielentaitoinen henkilö itse, eikä sotilastulkkia erikseen käytetty. Sotavankileireillä ja sotasairaaloissa sotavankien kuulustelujen tulkkeina toimi myös mm. suomenkielentaitoisia sotavankeja ja venäjänkielentaitoisia lottia, mutta nämä eivät olleet sotilastulkkeja.
Sotilastulkit Suomessa > Rauhanturva- ja kriisinhallintaoperaatiot

Suomalaisissa rauhanturva- ja kriinsinhallintajoukoissa palvelee yleensä sotilastulkki tai -tulkkeja. Rauhanturva- tai kriisinhallintajoukon sotilastulkki on Suomesta rekrytoitu Suomen kansalainen. Joukon mukana operaatioalueella palvelee myös operaatioalueelta rekrytoituja ns. paikallistulkkeja. Paikallistulkit eivät kuulu kriisinhallintajoukkoon eikä heillä ole sotilasarvoa, vaikka joissain tilanteissa myös siviilinä palvelevan tulkin on perusteltua käyttää sotilasasua tai -varusteita, esimerkiksi suojaliiviä ja -kypärää.
Aiheesta muualla

Rauhanturvaaja-lehti 4/2010, s.11 rauhanturvaajalehti.fi. Viitattu 6.10.2012. (suomeksi)
YLE uutiset 22.9.2010 yle.fi. Viitattu 6.10.2012. (suomeksi)
Suuralue

Suuralue tarkoittaa seuraavia käsitteitä:
suuralue, NUTS 2 -tason tilastollinen alue Suomen NUTS-aluejaossa
suuralue, laajin kuntien tilastollisista osa-alueista Suomessa
Japanin suuralueet (jap. 区, ku), joihin maan viralliset suurkaupungit jaetaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suuralue”, voi hakea sivunnimihaulla, laajalla sivunnimihaulla tai tekstihaulla.
Taavetti Savolainen

David (Taavetti) Savolainen (1. tammikuuta 1797 Kuopion pitäjä – 4. toukokuuta 1855 Kuopio) oli suomalainen kansanrunoilija.
Savolainen myi perinnöksi saamansa maatilan ja muutti asumaan Kuopion kaupunkiin josta hän osti kaupunkitalon. Myöhemmin Savolainen myi tämänkin talonsa ja työskenteli sitten laivamiehenä Saimaan vesistössä liikkuneissa laivoissa. Palattuaan Kuopioon Savolainen kuljetti viimeksi tavaroita Toivalan ja Kelloniemen välillä.
Taavetti Savolaisen runoja

Sururuno Paavo Korhosen kuoleman johdosta
Muistopatsas ja runolaulu kreivi Robert Henrik Rehbinderin kuolemasta
Vangituista viinapannuista (1843)
Sotamiesten intoruno v. 1855
Runolaulu hyvästä vuodentulosta
Tavattomasta kahvinjuonnista
Stetson Kennedy

| Stetson Kennedy |
| --- | --- |

Henkilötiedot
Syntynyt: 5. lokakuuta 1916 Jacksonville, Florida
Kuollut: 27. elokuuta 2011 (94 vuotta) Jacksonville, Florida
Ammatti:  kirjailija, aktivisti, folkloristi
Muut tiedot
 Nimikirjoitus
Aiheesta muualla
Kotisivu
William Stetson Kennedy (5. lokakuuta 1916 Jacksonville, Florida – 27. elokuuta 2011 Jacksonville, Florida) oli yhdysvaltalainen kirjailija, ihmisoikeusaktivisti ja folkloristi. Hän soluttautui toisen maailmansodan jälkeen Ku Klux Klaniin uusnatsijärjestö Columbiansiin. Kennedy kertoi toimittajille ja viranomaisille Ku Klux Klanin salaisista toimintataviosta, todisti Columbiansin johtajia vastaan ja kirjoitti kokemuksistaan kirjoja. Kennedy tutki uransa aikana lisäksi Floridan kansantapoja ja kirjoitti yhteiskunnallisia tekstejä.
Nuoruus ja uran alku

Kennedy syntyi Floridassa 1916. Hänen vanhempansa olivat Willye Stetson ja George Wallace Kennedy. Stetson Kennedy kiinnostui jo nuorena floridalaisista kansantavoista ja kirjoitti runoja Floridan luonnosta. Hän sai koulutuksensa Jacksonvillen yleisissä kouluissa.  Kennedy opiskeli hetken Floridan yliopistossa, mutta jätti sen vuonna 1937. Hän liittyi sitten WPA:n Floridan kirjailijaprojektiin ja nousi 21-vuotiaana sen kansanperinteen, suullisen historian ja etnisen tutkimuksen osaston johtoon. Seuraavat viisi vuotta Kennedy keräsi muun muassa yhdessä Zora Neale Hurstonin ja Alan Lomaxin kanssa suullista aineistoa. Tuona aikana hän oli toimittamassa muutamia Floridaa käsitteleviä kirjoja. Kennedyn ensimmäinen kirja, Palmetto Country ilmestyi 1942 osana Erskine Caldwellin toimittamaa American Folkways -sarjaa.